
Ang pakikibaka ng mga manggagawa para sa karagdagang 
sahod ay isang mayor na pampulitikang hamon sa rehimeng 
Macapagal-Arroyo. Nakaambang lalong mabilis na mahiwalay 
ang rehimen sa mamamayan kung tatanggihan nito ang P125 
dagdag na sahod na iginigiit ng mga manggagawa. 


Ang kakarampot na sahod ng mga manggagawa ay hindi na 
makaagapay sa harap ng pagsirit ng presyo ng mga karaniwang 
bilihin. 

Nito lamang nakaraang mga buwan, itinaas ng mga kumpanya 
ng langis nang mahigit 80 sentimos bawat litro ang presyo ng mga 
produktong petrolyo. Ang pagtaas ng presyo ng langis ay isa sa 
pinakamalalaking salik sa pagtaas ng presyo ng mga karaniwang 
bilihin. Ayon sa mismong datos ng gubyerno, bawat buwan mula 
Mayo ay tumaas nang humigit-kumulang 7% ang presyo ng mga 
bilihin. 

Mismong sa pananaliksik ng National Wages and Productivity 
Commission, isang ahensya ng gubyerno, nakitang kinakailangang 
kumita ng P509 bawat araw para tugunan ang mga batayang 
pangangailangan ng isang anim-kataong pamilya. Kung gayon, 
sadyang hindi makaaagapay ang tinatanggap na minimum na 
sahod na P250 (sa Metro Manila). 

Kung tutuusin, ang hinihinging karagdagang sahod ng mga 
manggagawa ay bahagyang pagbawi lamang sa dating halaga 
nito. Sa taya ng Kilusang Mayo Uno noong kalagitnaan ng 1999, 
ang halaga ng piso ay bumagsak na nang mahigit 30% mula 
1994. Mula noon, tumaas naman ang gastos sa pamumuhay nang 
mahigit 87.3%. Ang pagkamit ng hinihinging 50% karagdagan sa 
sahod ng mga manggagawa, kung gayon, ay malayong kulang pa 
para pumuno sa malaki nang nawala sa kanilang kinikita. 


SINIMULANG IPAGLABAN NG MGA MANGGAGAWANG PILIPINO ANG P125 
across-the-board na karagdagang arawang sahod sa buong bansa 
noon pang 1998. Inilunsad ito sa gitna ng mabilis na pagbagsak 
ng kanilang kabuhayan at pagtaas ng mga presyo. Itinulak ito 
ng matinding dagok na idinulot ng krisis panlipunan sa sahod at 
sa katayuang panlipunan ng mga manggagawa. Bumulusok ang 
ekonomya ng Pilipinas na kinatampukan ng matarik na pagsadsad 
ng halaga ng piso sa palitan, pagtumal ng kalakalang panlabas 
at ng lokal na produksyon, paglaki ng disempleyo at pagtaas ng 
presyo ng mga bilihin. 

Nitong nagdaang mga taon, ang paggiit ng mga manggagawa 
para sa karagdagang sahod ang naging pangunahing laman 
ng mga welga at rali sa lansangan. Kinilala ang katumpakan 
ng kahilingang ito, niyakap ng malawak na hanay ng mga 
manggagawa at sinuportahan ng iba't ibang sektor. Noong 2000, 

inihain sa kongreso ang panukalang 
batas para sa P125 dagdag na sahod 
ngunit binarahan ito. 

Sa kabila ng napakalinaw at 
napakakagyat na pangangailangan 
para sa malaki-laking karagdagang 
sahod sa buong bansa, walang gina- 
wang positibong hakbangin ang 
reaksyunaryong gubyerno upang 
harapin ito. 

Sa mga nakaraang taon, tila 
pinatakan ng kalamansi ang sugat 
ng mga manggagawa nang iniutos 
ang kakarampot na mga pagtaas sa 
sahod. Ang akumulasyon ng mga 
idinagdag sa sahod mula 1997 ay 
aabot lamang ng P69 bawat araw 
na hindi man lamang sapat upang 
makaagapay sa pagtaas ng presyo ng 
mga bilihin sa mga nakaraang taon. 
Umaabot na ngayon sa mahigit P292 
ang agwat sa pagitan ng mabilis na 
lumalaking gastos para sa disentang 
pamumuhay at ng napakababang 
tinatanggap na minimum na arawang 
sahod ng mga manggagawa. 

Mismis ang kapalit na inihahain 
ng rehimeng Macapagal-Arroyo, 
tulad ng iminumungkahi niyang 
Emergency Cost of Living Allowance 
(ECOLA) at panukalang bawasan ang 
binabayarang buwis. Maliit na halaga 
at pansamantalang lunas lamang ang 
mga ito. Sa katunaya'y pinaabo- 
nohan lamang sa mga negosyante 
ang ECOLA. Ibabalik ito ng mga 


manggagawa kapag may makamit 
silang dagdag na sahod o alawans. 
Ang kabawasan naman sa buwis ay 
napakaliit na bentahe at babawiin 
din ng gubyerno sa pamamagitan ng 
pagbabawas ng badyet para sa mga 
serbisyong panlipunan. Dagdag pa'y 
hindi aplikable ang kabawasan sa 
buwis sa kaso ng mga manggagawang 
tumatanggap lamang ng minimum na 
sahod. 

Binibigyang-katwiran ang pag- 
pigil sa makabuluhang pagtataas 
sa sahod ng mga manggagawa sa 
pamamagitan ng mga sagadsaring 
maka-imperyalista at anti-mangga- 
gawang teorya at argumento. Pina- 
kabulaan sa mga ito ang pagsa- 
sabing anti-manggagawa ang pag- 
tataas sa sahod ng mga manggagawa 
dahil umano'y magbubunsod ito ng 
pagtaas ng presyo ng mga bilihin, 
magreresulta sa pagbagsak ng mga 
empresa at paglaki ng disempleyo at 
magpapalala sa krisis sa ekonomya. 

Ang neokolonyal na patakaran 
ng murang lakas-paggawa ang pangu 
nahing usaping kagyat na kina- 
kaharap ngayon ng masang mang- 
gagawang Pilipino. Kailangang isa- 
nib ang puspusang paglaban ng mga 
manggagawa para sa karagdagang 
sahod sa paglaban sa patakaran ng 
murang lakas-paggawa na dikta ng 
IMF-WB at umaayon sa “globa- 
lisasyon”, liberalisasyon, deregulas- 


Taon | Iniutos na dagdag | Minimum na | Gastos sa Pamu- | Agwat“ 
sa minimum arawang muhay (Daily 
na sahod sahod (NCR) | Cost of Living) 
1997 | P7 P188.00 P393.63 P236.70 
1998 | P10 P198.00 P437.21 P262.61 
1999 | P25.50 P223.50 P460.36 P266.66 
2000 | P26.50 P250.00 P509.00 P292.33 
kinwenta batay sa 26 araw ng trabaho at 30 araw ng konsumo bawat buwan 


Ang Bayan “ Hulyo 2001 


Sa kabila ng napakalinaw 
at napakakagyat na 
pangangailangan para sa 
malaki-laking karagdagang 
sahod sa buong bansa, 
walang ginawang 
positibong hakbangin ang 
reaksyunaryong gubyerno 
upang harapin ito. 


yon at denasyunalisasyon. 


NAGPUPUYOS ANG DAMDAMIN NG MGA 
manggagawa sa harap ng paulit- 
ulit na pagsambit ng rehimeng 
Macapagal-Arroyo na kailangan 
nilang tiisin ang mga hakbang sa 
pagtitipid samantalang pinababa- 
yaan nitong mabundat sa tubo ang 
malalaking kapitalista. Ito'y sa 
harap din ng sitwasyong tumatang- 
gap ng milyun-milyong pisong 
sweldo ang mga pinuno at upisyal 
ng mga ahensya ng gubyerno at 
malalaking pribado at pampub- 
likong korporasyon samantalang 
ang sahod ng mga manggagawa ay 
nakapako sa napakababang antas. 
Kinakailangang puspusang ipag- 
laban ng mga manggagawang Pili- 
pino ang kahilingan para sa karag- 
dagang P125 sa kanilang arawang 
sahod upang sagkaan ang mabilis 
na pagbagsak ng kalilad ng pamu- 
muhay ng mga manggagawa at ng 
kanilang mga pamilya. Higit dito, 
ang tuluy-tuloy na pagsusulong at 
pagpapalakas ng pakikibaka ng mga 
manggagawa ay magsisilbi para 
patatagin ang kanilang pampulitika 
at panlipunang katayuan at palaka- 
sin ang kakayahan sa pagsusulong 


ng mga pakikibaka ng mamamayan at 
ng kanilang uri. 

Nakatakdang ipanukala sa kong- 
reso ang karagdagang P125 sa 
arawang sahod. Ang bagong halal 
na si Kongresman Crispin Beltran, 
tagapangulo ng Kilusang Mayo Uno 
at lider ng Bayan Muna ang mismong 
maghaharap nito. Kinakailangan itong 
suportahan nang buung-buo. Gayun- 
din, kinakailangang suportahan ang 
pagbasura sa batas na nagbuo ng 
mga Regional Wage and Productivity 
Board na siyang ginagamit upang 
hatiin ang hanay ng mga manggagawa, 
ikalat at pahinain ang kanilang paki- 
kibaka at baratin ang kanilang mga 
sahod. 

Ang higit na mahalagang salik 
upang maging matagumpay ang 
labang ito ay ang pagbubuo ng pina- 
kamalawak na posibleng pagkakaisa 
sa hanay ng mga manggagawa kasa- 
bay ng pagpupunyagi nila sa mili- 
tanteng landas ng pakikibaka. Anu- 
mang makakamit na tagumpay ng 
mga manggagawa, higit sa anupaman, 
ay nakasalalay sa lawak at igting ng 
kanilang paglaban sa mga pabrika at 
lansangan sa buong bansa. Napaka- 
laking halaga rin ang malawak na 
suporta rito ng iba pang progresibong 
sektor at demokratiko uri sa lipunan. 

Responsibilidad ng Partido at mga 
rebolusyonaryong pwersa na itaas ang 
kamulatan at militansya ng mga mang- 
gagawa upang magpunyagi sila sa 
pakikibaka laban sa malaaliping pasa- 
hod at isanib ito sa pangkalahatang pag- 
laban kaisa ang mga demokratikong uri 
at sektor upang wasakin ang mapang- 
aping malakolonyal at malapyudal na 
sistemang panlipunan at hawanin ang 
landas tungo sa ganap na pagpapalaya 
ng uri at ng mamamayan mula sa 
pagsasamantala at pang-aapi. 

Mga milyunaryo sa gubyerno 


Lantarang 
pandarambong 
sa kaban 

ng bayan 


hinihingi ng mga manggagawa na P125 karagdagan sa 
kanilang arawang sahod. 

Patuloy na tinatanggihan din ng gubyerno ang P3,000 umentong 
mahigpit na hinihingi ng mabababang kawani ng gubyerno. Ang 
pinakamababang kawani ay tumatanggap lamang ng P4,000-P5,000 
kada buwan. Ito ay katumbas ng P133-P167 lamang bawat araw. 
Isang malaking insulto ang kakarampot na 5% na pagtaas ng kanilang 
sweldo na isinabatas kamakailan ng rehimeng Macapagal-Arroyo. 
Wala pang P7 araw-araw ang katumbas nito—ni hindi sapat para sa 
isang lata ng sardinas. 

Sa kabilang banda, iskandalosong nagpapakasasa naman ang 
matataas na upisyal ng gubyerno sa daan-daang libo hanggang 
milyun-milyong kinikita nila bawat taon sa anyo pa lamang ng 
sweldo. Huwag nang banggitin pa rito ang samutsaring iba pang 
tinatanggap nilang karagdagang benepisyo, tulad ng mga alawans 
para sa gasolina at representasyon, per diem tuwing bumibyahe at 
kung anu-ano pa. Huwag na ring banggitin pa ang mga ninanakaw 
nila sa kabang-bayan sa iba't iba pang pamamaraan. 

Tampok ang kaso ni Winston Garcia, general manager ng GSIS, 


Pini na ipinagkakait ng gubyerno ang mahigpit na 

ahensya para sa seguro ng mga 
kawani ng gubyerno. Tumatanggap 
siya ng P6.5 milyon bawat taon. 
Ang kanyang batayang sweldo ay 
P4,283,748 at ang kabuuang 
kumpensasyon at benepisyo ay 
nagkakahalaga ng P2.3 milyon. 
Kabilang sa mga benepisyong ito 
ang bonus na P723,958, RATA 
(representation allowance) na 
P382,444, isang milyon bilang 
provident fund, P21,000 para sa 
alawans sa pagkain at P15,000 na 
benepisyong medikal. 

Ang nagtala ng pinakamataas na 
intuuwing kita (P10.9 milyon/taon) 
bilang tagapangulo ng Philippine 
Charity Sweepstakes Office ay si 
Ma. Livia “Honey Girl” Singson-de 
Leon. Ang kanyang taunang bata- 
yang sweldo ay umaabot sa 
P440,000 at bahagi rin ng kanyang 
“kumpensasyon at benepisyo” ang 
P5 milyon na intelligence fund 
(pondong paniktik) at P4.7 milyon 
na discretionary fund. Ang huling 
dalawang pondo ay hindi inaawdit. 
Bukod sa mga ito, may balato pa 
siyang P90,000 tuwing may bola sa 
sweepstakes. Regalo ang mga ito ng 
rehimeng Macapagal-Arroyo kay 
Luis “Chavit” Singson, kapatid ni 
de Leon. Kapalit ito ng pagsiwalat 
ni Singson sa mga katiwalian at 
kaugnayan sa hweteng ng rehimeng 
Estrada at ang nasimulan nitong 
proseso tungo sa paghalili ni 
Macapagal-Arroyo kay Estrada. 

Ilan pa sa nagtala ng pina- 
kamatataas na sweldo ay ang 
pangulo ng Philippine National 
Oil Company-Energy Development 
Corp. (P7.3 milyon) at ang mga 
bise-presidente ng GSIS (P5.8 
milyon) at SSS (P4.9 milyon). 

Bilang reaksyon sa pagtampok 

ng usaping mga “milyunaryo” ang 
mga namumuno sa gubyerno, isina- 
publiko kamakailan ang listahan 
ng naturang mga “milyunaryo” sa 
loob ng burukrasya. Pinalalabas 
ng rehimeng Macapagal-Arroyo na 
binabago na ang kalakarang ito. 
Binalaan ng rehimen ang nasabing 
mga upisyal na magbawas ng 
sweldo at kung hindi'y dapat na 
silang magbitiw. Nasa listahan ang 
mga pinuno ng pampublikong kor- 
porasyon at institusyon na tuma- 
tanggap nang mula P691,670 hang 
gang P10 milyon kada taon. 

Pero pagpapakitang-gilas lamang 
ni Macapagal-Arroyo ang lahat ng 
mga ito para magpabango sa publiko 
at ikubli ang pananatili ng naglala- 
kihang sweldo, higit pang mga pribi- 
lehiyo at di nawawalang kurakot ng 
mga upisyal ng pamahalaan, laluna 
ang mga nasa mas matataas na 
pusisyon. 

Kunwa'y kinukundena ng gub- 
yerno ang napakataas na sweldong 
tinatanggap ng mga upisyal na ito. 
Animo'y nagpapaawa pa nga si 
Macapagal-Arroyo sa pagsasabing 
mas maliit ang kanyang batayang 
sweldo kaysa sa tinatabo ng ibang 
ehekutibo ng gubyerno. Pero ang 
reaksyunaryong batas mismo ang 
nagbibigay-laya sa mga upisyal ng 
mga nabanggit na pampublikong 
korporasyon na magtakda ng mata- 
taas na sweldo at mga benepisyo 
para sa kanilang sarili. Labing-apat 
sa 72 pampublikong korporasyon 
ay hindi saklaw ng Salary Standar- 
dization Law, ang batas na nagpa- 
pako ng sweldo ng lahat ng emple- 
yado sa bawat antas. 

Ang mga ito ay ang sumusunod: 
Bases Conversion Development 
Authority, Bangko Sentral ng Pili- 


Patuloy na ipinagkakait ng 
gubyerno ang mahigpit na 
hinihingi ng mga manggagawa 
na P125 karagdagan sa 
kanilang arawang sahod. 
Patuloy na tinatanggihan din 
ang mahigpit na hinihingi ng 
mabababang kawani ng 
gubyerno na P3,000 karagdagan 
sa kanilang buwanang sweldo. 
Sa kabilang banda, 
iskandalosong nagpapakasasa 
naman ang matataas na upisyal 
ng gubyerno sa daan-daang 
libo hanggang milyun-milyong 
kinikita nila bawat taon. 


pinas, GSIS, SSS, Home Guaranty 
Corp., Land Bank of the Philippines, 
Philippine Deposit Insurance Corp., 
Philippine Health Insurance Corp. of 
the Philippines, Development Bank 
of the Philippines, Philippine Postal 
Corp., National Manpower Corp., 
Subic Bay Metropolitan Authority at 
Philippine Economic Zone Autho- 
rity. 
Bukod sa mga ehekutibo ng 
mga pampublikong korporasyon, 
ang mga senador at kongresman 
ay tumatabo ng malalaking halaga 
mula sa kanilang pork barrel, kik- 
bak sa mga kontrata at samutsari 
pang mga paraan. Ang mga myem- 
bro ng gabinete, mga political 
appointee ni Macapagal-Arroyo at 
iba pang burukrata na itinalaga sa 
board of directors ng mga pampub- 
likong korporasyon ay tumatanggap 
ng malalaking alawans at benepisyo 
na di hamak na mas malaki sa kani- 
kanilang mga sweldo. 


Ang halalan para sa party list 
at ang wastong papel ng mga progresibo 
sa loob ng reaksyunaryong parlamento 


ng paglahok at pagkapa- 
Abi. ng ilang progresibong 

pwersa sa nagdaang pakiki- 
bakang elektoral ay nagbukas ng 
dagdag na larangan para iba- 
yong maihayag at maisulong ang 
pambansa-demokratikong inte- 
res ng mamamayan at maita- 
guyod ang mga pakikibakang 
masa. 

Bagamat nakapagkamit ng ilang 
makabuluhang tagumpay ang mga 
progresibo sa nakaraang eleksyon 
para sa party list (at para sa 
mangilan-ngilang mababang lokal 
na pusisyon), nananatiling mapag- 
pasyang nadodominahan ng mga 
reaksyunaryo ang eleksyon para sa 
senado, kongresista ng mga distrito, 
gubernador, alkalde at iba pang 
pusisyon sa lokal na gubyerno. 

Layunin diumano ng sistemang 
party list ang pagbibigay ng repre- 
sentasyon sa mga agrabyadong 
sektor ng mamamayan sa kongreso. 
Tungo rito, nakalaan ang 20% ng 
kongreso para sa mga kinatawan ng 
mga mahahalal na partido. 

Sa aktwal, karagdagang instru- 
mento ng mga naghaharing uri 
ang party list para akitin ang mga 
lider at organisasyong progresibo 
na malulong sa parlamentarismo, 
makibahagi sa mga kabulukan at 
pribilehiyong ipinagkakaloob ng 
reaksyunaryong sistema at talikuran 
ang paninindigan para sa tunay na 

mga pagbabago sa lipunan. 

Maliit na nga ang 20% ispas- 
yong dapat nakareserba para sa mga 
agrabyadong sektor, sinikap pa itong 
agawin ng mga bulok na pulitiko 
at partidong kumakatawan sa mga 
reaksyunarong naghaharing uri sa 
pamamagitan ng pagpapatakbo sa 
eleksyong party list ng kanilang 
mga sugo. Nitong Mayo, maraming 
ganitong lumahok sa eleksyon para 
sa party list. Kabilang sa mga ito ang 
mga suportado at pinondohan ng 
gubyerno (MAD, VFP, COCOFED, 
APEC, NATCO-COOP), malalaking 
partido pulitikal ng mga naghaharing 
uri (Lakas-NUCD, NPC, PMP, LDP, 
LP, Promdi, Aksyon Demokratiko, 


True Marcos Loyalists, Osmefia), 
malalaking negosyo (CREBA) at 


malalaking sektang relihiyoso 
(CIBAC, BUHAY). Nakapangiba- 
baw sa eleksyong party list ang 
ilan sa mga ito (MAD, VFP, Lakas- 
NUCD, NPC, APEC at CIBAC). 
Ang pagkuha ng mga ito ng mga 
upuan sa kongreso para sa party 
list ay puspusang tinutulan at 
napagtagumpayang mahadlangan ng 
mga progresibong organisasyon at 
demokratikong kilusang masa. 
Nakamit ito sa pamamagitan ng 
mga aksyong masa at ng taktikang 
pagsasampa ng kaso sa Korte 
Suprema. Inilinaw ng Korte Suprema 
na ang kwalipikado lamang na 

lumahok sa eleksyong party list ay 
ang mga partido at organisasyong 
tunay na kumakatawan sa mga 
agrabadong sektor ng mamamayan. 
Sa mga aktwal na nagtamo ng 
rekisitong pagkuha ng 2% o mahigit 
sa kabuuang boto para sa party list, 
tatatlo pa lamang- Bayan Muna, 
Akbayan at Butil ang obligadong 
kinilala ng COMELEC na kwali- 
pikado. 

Napakaliit pa rin ng bilang 
ng mga progresibo at tunay na 
kinatawan ng mga agrabyadong 
sektor kumpara sa mahigit 200 
kinatawan ng mga reaksyunaryong 
naghaharing uri sa kongreso. Masa- 
hol pa, sa dalawa nang nakaraang 
eleksyon para sa party list sa 
bansa, mga isang dosena lamang 
ang napunan sa 52 upuang nakalaan 
para sa party list. 

Anu't anupaman, hindi napigi- 
lan ang malakas na suporta ng 
mamamayan at malinaw na pagka- 
panalo ng isang progresibong par- 
tido, ang Bayan Muna. Ito'y sa 
kabila ng garapal na dayaan, 
panghaharas at pagbibili ng boto ng 
mga reaksyunaryong organisasyong 


Ang pagsulong 
sa pakikibakang 
elektoral at 
pakikibaka sa 
parlemento ay 
bahagi ng pagsulong 
at paglakas ng mga 
prebolusyonaryo at 
progresibong 
pwersa. 

tumakbo sa party list. Sa pamama- 
gitan ng mahigit 1.7 milyong boto, 
malayong nanguna ang Bayan 
Muna sa lahat ng iba pang tumakbo 
sa eleksyong party list, kabilang 
na ang mga ekstensyon ng mga 
bulok na pulitiko at partido pulitikal 
nila, iba pang tahasang kumatawan 
sa mga interes ng mga reaksyu- 
naryong naghaharing uri, mga nag- 
papanggap na rebolusyonaryong 
partido at mga repormistang grupo. 
Nangahulugan ito ng pag-upo sa 
kongreso ng tatlong kinatawan ng 
Bayan Muna. 

Mababa pa ang kabatiran ng 
publiko sa party list. Wala pang 
kalahati ng mga bumoto sa naka- 
raang eleksyon ang bumoto rito. 
Ang malaking boto ng Bayan Muna 
sa kalakhan ay nagmula pa sa 
malawak na latag nito sa hanay 
ng masang anakpawis at sa suporta 
ng mga panggitnang pwersang 
lumahok at nagtaguyod ng EDSA 
2. Sa mahusay na paki- kipag- 
alyansa, nakapagpalitaw ito ng 
karagdagang rekurso, nakapagpa- 
lawak ng ugnay sa mga prubinsya, 
distrito, munisipalidad at syudad, 
nakakuha ng dagdag na boto at 
nakapanansala sa pandaraya. Mala- 
yong mas maliit ang boto ng iba pa, 
liban sa MAD. 

Bagamat nakakuha rin sila ng 
upuan sa party list, naipamalas 
din ang kakitiran ng baseng orga- 
nisasyunal at impluwensya sa 
mamamayan ng Akbayan at San- 
lakas at ng iba pang nagkukun- 
waring rebolusyonaryong organi- 
sasyon. 

Sa kaso ng Sanlakas, noon 
pa mang huling bahagi ng 2000, 
nahiwalay na ito sa agos ng 
malawak na kilusang anti-Estrada 


nang isulong nito ang islogang 
“Resign All”. Ang AMIN, isa pang 
mapagkunwang rebolusyonaryong 
organisasyon sa Mindanao ay 
bumili pa ng mga boto, ngunit hindi 
pa rin umabot sa 2%. 


Sa KABILA NG MGA TAGUMPAY NA ITO 
ng mga progresibo sa larangang 
elektoral, ang nananatiling susi sa 
pagsusulong ng mga demokratikong 
kahilingan ng mamamayan ay ang 
paglakas ng kilusang masa kapwa 
sa kalunsuran at kanayunan. Ang 
pagsulong sa pakikibakang elekto- 
ral at pakikibaka sa parlamento 
ay bahagi ng pangkalahatang 
pagsulong at paglakas ng mga 
rebolusyonaryo at progresibong 
pwersa. Layunin nating mas mabilis 
at komprehensibong isulong at pala- 
kasin ang lahat ng magkakaakibat 
na larangan ng rebolusyonaryong 
pakikibaka. 

Hindi dapat mahiwalay sa 
kilusang masa ang pagkilos ng 
mga kinatawan ng progresibo at 
demokratikong kilusang masa at ng 
mamamayan sa loob ng parlamento. 
Magiging epektibong kinatawan 
lamang sila ng mamamayan sa 
loob ng reaksyunaryong parlamento 
kung pananatilihin nilang mahigpit 
ang ugnay nila sa demokratikong 
kilusang masa sa labas nito. Kina- 
kailangang manatili ang tuon nila sa 
adyenda ng mamamayan at kilusang 
masa habang ginagamit din ang 
pamamaraan ng parlamento. 

Pangunahing tungkulin ng mga 
progresibong pwersa sa loob ng 
parlamento na ilantad ang reak- 
syunaryong kongreso at reaksyu- 
naryong estado sa kabuuan sa 
pamamagitan ng puspusang pag- 
tataguyod sa mga isyu at pakiki- 


baka ng sambayanan laban sa 
imperyalismo, pyudalismo at buru- 
kratang kapitalismo. Hindi sila 
dapat magamit sa layuning paba- 
nguhin o sagipin ang bulok at naghi- 
hingalong sistema. 

Mahalagang tungkulin din nila 
ang mahigpit na pagbabantay at 
puspusang paglaban sa pang-aakit 
ng parlamentarismo at bulok na 
sistemang pampulitika. 

Malinaw ang limitasyon at 
hangganan ng pagkilos ng mga 
progresibong pwersa sa loob ng 
parlamento. Dahil kongreso ng 
reaksyon at mga reaksyunaryo, 
hindi ito magpapalabas ng batas na 
labag sa saligang interes at patuloy 
na makauring paghahari ng mga 
reaksyunaryong naghaharing uri. 
Gayunpaman, kailangang puspu- 
sang ipaglaban ng mga progresi- 
bong nasa kongreso, sa pakikipag- 
tulungan sa mga aksyong masa sa 
labas nito, ang mga panukala at 
programang magbibigay ng kahit 
kaunting kaluwagan sa mamama- 
yan. Kailangang sila ang maging 
boses ng inaaping mamamayan 
laban sa pagdausdos ng kanilang 
kabuhayan at pagyurak sa kanilang 
mga demokratikong karapatan. 

Nagdudumilat ding katotohanan 
ang panunupil ng estado sa mga 
progresibong pwersa. Ang patuloy 
na pag-igting ng mga armadong 
labanan sa pagitan ng mga rebo- 
lusyonaryong pwersa at ng mga 
sandatahang pwersa ng estado at 
ang walang patid na pagtindi ng 
krisis na sumasaklot sa reak- 
syunaryong naghaharing sistema ay 
ibayong nagtutulak sa kaaway na 
higpitan pa ang pagmamanman, 
panggigipit at pananalakay sa mga 
progresibong partido pulitikal at sa 

rebolusyonaryong kilusang masa. 
Ngayon pa lamang ay walang habas 
na ang paninira at paggigipit ng mga 
reaksyunaryo laban sa Bayan Muna. 
Pinalulutang ng mga propagandista 
at eksperto sa psywar ng AFP 
na ang Bayan Muna ay isa diu- 
manong prente lamang ng Partido 
Komunista ng Pilipinas. Naiulat na 
rin sa mga pahayagan na nagpakalat 
na ang mga lokal na galamay ng US 
ng mga hit squad na tatarget sa mga 
lider ng hayag na demokratikong 
kilusan, kabilang na yaong mga 
kinatawan sa party list. 

Malayong makitid pa ang 
puwang para sa mga progresibo 
at ang antas na kinaya nila sa 
pakikibakang elektoral at pampar- 
lamento. Ang reaksyunaryong 
halalan ay pampulitikang arena na 
mahigpit na tinatanganan ng mga 
reaksyunaryong naghaharing uri. 
Kinatatangian ito ng malaganap 
at lubos na pagsandig ng mga 
reaksyunaryong pulitiko at partido 
pulitikal sa karahasan, kwarta, 
panlilinlang at pandaraya para 
manalo. Sa harap nito, ang 
pagsisikap at matagumpay na 
pagpupwesto ng ilang mga pro- 
gresibo sa reaksyunaryong parla- 
mento ay nagpapakita ng isang 
antas ng kakayahan ng mga 
rebolusyonaryo at demokratikong 
pwersa upang gamitin din ang mga 
kasangkapan at arena ng kaaway 
laban sa kanya at para magkamit ng 
mga bentahe para sa kilusan at sa 
mamamayan. Naipakita na malaki 
ang puwang para mahigitan pa ang 
mga tagumpay na ito sa hinaharap, 
kasabay ng higit pa ring pagsulong 
ng armadong pakikibaka at ng 
kilusang masa. 

Sa kabilang banda, ang reak- 


Hindi dapat mahiwalay 
sa kilusang masa ang 
pagkilos ng mga 
kinatawan ng progresibo 
at demokratikong 
kilusang masa at ng 
mamamayan sa loob ng 
parlamento. 


syunaryong eleksyon at parlamento 
ay hindi mapagpasyang magagamit 
ng mga rebolusyonaryong pwersa 
at mamamayan para makapang- 
agaw ng kapangyarihang pampu- 
litika at makapagkamit ng mga 
pundamental na pagbabago para sa 
kapakanan ng mamamayan. Ang 
armadong rebolusyon ang nanana- 
tiling tanging paraan ng rebo- 
lusyonaryong kilusan at ng 
mamamayan upang maibagsak ang 
reaksyunaryo at bulok na nagha- 
haring sistema. Esensyal at mas 
nangunguna sa pakikibakang elek- 
toral at pamparlamento ang arma- 
dong pakikibaka at kilusang masa. 
Kasabay ng mga pagsisikap at 
tagumpay sa pakikibaka sa eleksyon 
at parlamento, kinakailangang higit 
na ilinaw sa mamamayan ang di- 
mapasusubaliang pangangailangan 
para sa pagsusulong ng armadong 
pakikibaka at sa pagpapalawak at 
pagpapalalim ng rebolusyonaryong 
kilusang masa sa kalunsuran at 
kanayunan. 

Mga katotohanan sa likod 
ng “pagmamalasakit” ni “Ate Glo” 


sa maralitang lunsod 


Glo” na kunway mapagmalasakit sa maralita. 

Nahamon siya ng pangyayaring may malaking 
bilang ang nabayaran at nalinlang ng mga pwersang 
maka-Estrada mula sa hanay ng mga maralita ng 
lunsod upang mamobilisa para sa tinaguriang Edsa 
3 at sa pagsugod sa Malakanyang noong 
Mayo 1. Kaya naglabas si Macapagal- 
Arroyo ng pakitang-taong direktibang 
magbibigay ng mga titulo para sa lupa sa 
mga komunidad ng mga maralitang lunsod 
sa Metro Manila at Mindanao. Kasabay 
nito, sa mga tinatawag niyang “konsul- 
tasyon sa mahihirap”, ipinangalandakan 
ni Macapagal-Arroyo ang mga pangakong 
pabahay, proyektong pangkabuhayan at iba pang 
serbisyo para sa mamamayang naghihikahos. 


N agpapabango si Macapagal-Arroyo bilang “Ate 


SA LIKOD NITO, MARAMIHANG DEMOLISYON ANG ISINASA- 
gawa ng rehimeng Macapagal-Arroyo sa mga komu- 
nidad ng mga maralitang lunsod. Sa loob ng napaka- 
iksing panahon, mahigit 18,000 pamilya ang agad 
na nawalan ng tirahan. Ilan lamang sa mga lugar na 
tinarget nito ang Malabon, Balintawak at Tondo sa 
Metro Manila. Mismong ang mga ahensya ng pabahay 
ang nag-utos ng demolisyon. Walang patumangga 
ang paglabag ng mga pulis at bayarang goons 
sa karapatang-tao ng mga maralita. Di malayong 
malagpasan ng rehimeng Macapagal-Arroyo ang 
rekord ng pinatalsik na rehimen sa buong taon ng 
2000 sa usapin ng dami ng naging biktima at antas ng 
karahasan sa demolisyon. 

Hunyo 28: Giniba ng mga armadong pulis at 
demolition team ang mga tirahan ng may 500 
pamilya sa Barangay Catmon, Malabon. Ilang buwan 
nang binabayaran ng mga residente ng P300 bawat 

ang may titulo 
sa lupaing kanilang tiniti- 
rahan. Ni walang temporaryong 

lugar na inialok sa kanila ang lokal na pamahalaan, 
taliwas sa mismong batas ng reaksyunaryong sistema. 

Hunyo 19: Mismong ang demolition team ng 
National Housing Authority at mga pulis ang nagwasak 
sa mga bahay sa Smokey Mountain sa Baryo Mada- 
ragat, Balic-Balic, Tondo. Hinaras, binugbog, ikinu- 
long at pinagnakawan pa nila ang mga nanlabang 
residente. 

Hulyo 12: Umabot sa 50 ang bilang ng mga 
maralitang lunsod na nasaktan sa marahas na demo- 
lisyon sa Malabon. Isang lalaki at tatlong babae 
kabilang ang isang buntis ang inaresto ng mga pulis. 
Ang mga inaresto ay kalahok sa paglaban ng mga 
residente sa tangka ng demolition team atmga kagawad 
ng Substation 2 ng PNP sa pamumuno ni Chief Supt. 
Pablo Aquino na gibain ang daan-daang bahay sa 
umano’y pribadong Gozon Compound sa Letre Road, 
Barangay Tonsuya. 

Marso 5 at 9: Dinemolis ng mga tropa ng Task 
Force Control, Prevention and Removal of Illegal 


Structures and Squatting ang mga 
bahay sa Old Samson Road, 
Balintawak, Quezon City. Dahil 
dito, limang bata ang tuluyang 
namatay sa tigdas nang mawalan 
ng kahit anong  silungang 
bubong. 


MATATANDAANG LIBONG KATAO, 
kabilang ang kababaihan at mga 
bata, ang dumanas ng kalupitan 
sa kamay ng mga elemento 
ng Philippine Army, Marines 
at SWAT ng PNP sa mga 
komunidad ng mga maralitang 
lunsod sa Maynila, Malabon, 
Navotas at Caloocan noong 
maagang bahagi ng Mayo. 
Kinurdunan, inatake, tinakot at 
iligal na pinaghuhuli ng mga 
naturang tropa ang mga residente 
rito. Kaakibat ito ng pagtugis 
sa mga pwersang maka-Estrada 
na lumahok sa pag-atake sa 
Malakanyang noong Mayo 1. 

Ang kumakalam na sikmura 
ng masang anakpawis ay hindi 
kailanman mapupunan ng kahit 
anong panliligaw ni panlilinlang 
ng sinumang reaksyunaryo na 
mag-aastang kampyon nila nang 
hindi nilulutas ang pinagmumulan 
ng kanilang karalitaan. Ang kabu 
uan ng malakolonyal at mala- 
pyudal na sistema sa bansa ang 
siyang pinakadahilan ng pag- 
kakaroon ng milyun-milyong 
maralitang lunsod at patuloy pang 
pagdami nila. Tanging ang pagba- 
bagsak nito at ang pagkakamit ng 
pambansang kalayaan at demo- 
krasya para sa kapakanan ng 
mamamayan, laluna ng masang 
anakpawis, ang makalulutas sa 
suliranin ng mamamayang mara- 
lita. 

Paggamit sa bansa 
bilang base militar, 
patuloy na iginigiit ng US 


Acquisition and Cross-Servicing Agreement (ACSA), isang 


M uli na namang ipinaggigiitan ng imperyalismong US ang 


masaklaw na kasunduang magbibigay-laya sa mga pwer- 
sang militar ng US na pumasok at gumamit ng anumang pasilidad, 
saanmang dako sa bansa at kailanman nilang naisin. Mismong si 
Adm. Dennis Blair, Commander in Chief ng US Pacific Command, 


ang umamin nito. 


Makailang beses nang ibinasura 
ng mamamayang Pilipino at kahit 
ng ilang reaksyunaryo ang ganitong 
tipo ng kasunduan. Matatandaang 
noong 1992 pa lamang, matapos 
sipain sa Pilipinas ang mga base 
militar ng US, agad nang ipinag- 
diinan ng mga upisyal-militar nito 
ang ACSA. Ngunit dulot ng nagla- 
lagablab na sentimyento laban sa 
mga base militar nito, minarapat 
ng US na iatras ang paggigiit nito 
sa kasunduan. Kapalit nito, idinaan 
ang pagpirma sa isang access 
agreement sa Mutual Defense 
Board, isang komiteng binubuo 
ng mga kinatawan ng militar ng 
Pilipinas at US na nangangasiwa 
sa implementasyon ng Mutual 
Defense Treaty ng 1951. Sa access 
agreement na ito, binigyang laya 
ang mga pwersang militar ng US 
na gumamit ng mga paliparan at 
daungan ng Pilipinas at magsa- 
gawa ng maliitang mga pagsasa- 
nay-militar sa loob ng bansa. 

Noong 1994, nilayon ng US na 
palawakin ang saklaw ng nasabing 
access agreement sa pamamagitan 


ng isang kasunduang tulad ng 
ACSA. Batay sa borador ng kasun- 
duan, obligado ang militar ng 
Pilipinas na magbigay ng “supor- 
tang lohistika, suplay at serbisyo” 
sa mga pwersang militar ng US. 
Gayundin, magbibigay ang militar 
ng US ng katumbas nito sa mga 
pwersang militar ng Pilipinas. 
Bahagi ng “suportang lohistika, 
suplay at serbisyo” ang sumu- 
sunod: pagkain, tirahan, transpor- 
tasyon, petrolyo, langis, lubricant, 
pananamit, serbisyong pangko- 
munikasyon, serbisyong medikal, 
amunisyon, suporta para sa pagba- 
base (at ang kaugnay na gawaing 
konstruksyon), imbakan, serbis- 
yong pagsasanay, mga pyesa, ser- 
bisyong repair at maintenance 
at serbisyong pampaliparan at 
pandaungan. Itong-ito rin ang mga 
serbisyo at suportang ibinigay 
noon ng Pilipinas sa mga base 
militar ng US sa loob ng bansa. 
Sa aktwal, bibigyang-daan ng 
ganitong kasunduan ang plek- 
sibleng pagbabase ng mga tropang 
militar ng US sa bansa. Kaya't 

tamang sabihin na 
itatransporma nito ang 
buong Pilipinas sa isang 
baseng militar ng US. 


Dagdag dito, nakasaad 
sa kasunduan na obligado 
ang Pilipinas na suportahan 
ang imperyalismong US 
sa anumang sitwasyong 
mangailangan ito ng suportang 
lohistika, suplay at serbisyo. Pag- 
papatibay ito sa mga probisyon 
ng MDT na awtomatikong nagsa- 
sangkot sa Pilipinas sa anumang 
digmaang isasagawa o kasasang- 
kutan ng imperyalismong US, 
laluna sa Asia-Pacific at Middle 
East. Tungo rito, pahihintulutan ng 
ACSA ang prepositioning, isang 
taktika ng imperyalismong US ng 
pag-iimbak ng mga kagamitang 
militar malapit sa bansang hindi 
nito itinuturing na “kaibigan”. Ita- 
transporma nito ang Pilipinas sa 
isang malaking bodega ng mga 
kagamitang militar ng US, 
kabilang ng mga armas-nukleyar. 

Idadaan na lamang sana sa isang 
kasunduang ehekutibo ang pag- 
papatibay sa ACSA. Ngunit iniatras 


.. nananatiling 
mahalaga para sa 
imperyalismong US 
ang pagkakaroon ng 
ACSA sa pagitan nito 
at ng Pilipinas. 
Estratehiko para sa US 
ang Asia-Pacific at ang 
mga pamilihan at 
rekurso nito. 

ito noong 1986 dahil sa malakas 
na pagtutol ng mga patriyotikong 
sektor, pati na ang ilang senador na 
kritikal sa kasunduan. Kasabay nito, 
sinuspinde ng imperyalismong US 
ang pagsasagawa ng magkasanib 
na pagsasanay-militar sa Pilipinas. 
Nag-astang kontra sa ACSA 
at anumang parehong kasunduan 
ang rehimeng US-Ramos upang 
umiwas sa pagtutol ng mamama- 
yan. Ngunit sa likod nito, aktibong 
ikinampanya ng rehimen ang pag- 
papatibay sa isang Status of Forces 
Agreement (SOFA) na magbibigay 
ng immunity sa mga pwersang 
militar ng US na nasa loob ng 
bansa. Noong 1999, pinagtibay 
ng senado ang Visiting Forces 
Agreement (pinalitan lamang ang 
pangalan) sa direksyon ng rehi- 
meng US-Estrada. Malinaw na 
paghahanda ito para sa muling 
pagbabase ng pwersang militar ng 
US sa bansa sa pamamagitan ng 
ACSA. Ito lamang ang tanging 
dahilan kung bakit papasok sa 
isang ekstra-teritoryal na kasun- 
duan ang bansa gayong wala nang 
base militar ang US sa Pilipinas. 


He pa man napagtitibay ng 
imperyalismong US at mga 
tuta nito ang ACSA, hindi ito 
naging hadlang para sa libreng 
paglabas-masok ng mga pwersang 
militar ng US sa bansa. Sa kabila 


ng kawalan ng ACSA sa pagitan 
ng dalawang bansa, tiniyak ito 
ng naunang mga kasunduan 
(Mutual Defense Treaty, Access 
Agreement ng 1993 at VFA ng 
1999). Kahit limitado, walang patid 
na nagbibigay ng serbisyo ang 
Pilipinas sa mga pwersang militar 
ng US. Noong 1993, bago pa man 
naisiwalat sa publiko ang ACSA, 
dumating sa mga daungan ng 
Subic ang ilang barkong pandigma 
ng US upang kumuha ng suplay 
at magpakumpuni. Noong 1997, 
sa “bisita” sa Pilipinas ng noo'y 
presidente ng US na si Clinton, 
inamin nito at ng dating presi- 
denteng Ramos ang “pagbibigay 
serbisyo” ng Pilipinas sa mga 
pwersang militar ng US at ang 
pagbibigay ng US ng ilang kagami- 
tang militar sa Pilipinas. 
Gayundin, matapos pirmahan 
ang VFA, muling naglunsad ng 
sunud-sunod na mga pinagsanib na 
pagsasanay-militar o mga “Joint 
Combined [Exchange Training” 
(JCET) ang US at ang Pilipinas. 
Isang mahalagang bahagi ang 
JCET ng mapandigmang patakaran 
ng imperyalismong US na sumu 
suhay sa patakaran ng imper- 
yalistang “globalisasyon”. Ang 
pangunahing yunit militar ng US 
na sangkot sa mga pagsasanay 
na ito ay mula sa Special Forces 
ng militar ng US. Sa kober ng 

“pagsasanay”, abala ang mga espes- 
yal na yunit na ito sa pag-iipon ng 
mga estratehikong impormasyon, 
mula sa topograpiya, kasaysayan 
ng mga lokal na lider, ebalwasyon 
ng kakayahan ng mga armadong 
pwersa, mga potensyal na landing 
site at iba pa. Gayundin, direkta 
itong nagsasanay ng mga lokal na 
yunit pangkontra-“insurhensya” at 
naglulunsad ng mga operasyong 
paniktik laban sa rebolusyonar- 
yong kilusan. Kabilang dito ang 
yunit ng mga tropang Amerikano 
na tinambangan ng isang yunit 
ng BHB sa Pampanga nitong 
nakaraang Hunyo. Sa aktwal, 
bahagi ang mga “pagsasanay” na 
ito sa patuloy na pagpapalakas 
ng imperyalismong US ng lakas- 
militar nito sa iba't ibang dako ng 
mundo. 


a kabila ng mga umiiral nang 
kaayusang ito, nananatiling 
mahalaga para sa imperyalismong 
US ang pagkakaroon ng ACSA 


Batay sa borador ng kasunduan, obligado ang 
militar ng Pilipinas na magbigay ng “suportang 
lohistikal, mga suplay at serbisyo” sa mga 
pwersang militar ng US. Gayundin, magbibigay 
ang militar ng US ng katumbas nito sa mga 
pwersang militar ng Pilipinas. 


sa pagitan nito at ng Pilipinas. 
Estratehiko para sa US ang Asia- 
Pacific at ang mga pamilihan at 
rekurso nito. Tungo rito, sinisikap 
ng US na ipailalim sa mahigpit na 
kontrol nito ang rehiyon. Nagdeploy 
ito ng mahigit 100,000 tropa sa 
rehiyon upang kontrolin ang mga 
rutang pandagat ng kanilang mga 
kalakal at tiyakin na libreng maka- 
kabahagi ang US sa mga pamilihan 
at estratehikong rekurso nito katulad 
ng enerhiya. 

Nakikita ng imperyalismong 
US ang rehiyon bilang potensyal 
na larangan ng tunggaliang mili- 


tar, lalupa sa harap ng mga pang- 
ekonomyang ambisyon ng China. 
Kung kaya sa nakaraang mga 
taon ay mas maraming subma- 
rinong pang-atake ang itinalaga 
nito sa Asia-Pacific, mas mara- 
ming war game at estratehikong 
pananaliksik ang nakasentro rito 
at mas madiin ang US sa pag- 
papalawak ng lakas-militar sa 
rehiyon. Dalawa sa tinitiyak nito 
ay ang pananatili ng mga base 
militar ng US sa Hilagang Asia 
(Japan at Korea) at ang pleksib- 
leng pagbabase ng mga pwersa 
nito sa Southeast Asia. 


Patunay ng direktang pakikialam ng 
imperyalismong US sa mga operasyon laban 
sa rebolusyonaryong kilusan, napag-alaman 
kamakailan ng Bagong Hukbong Bayan sa 
Southern Tagalog ang pagdating ng kinatawan ng 
US Army na si Lt. Col. Jano Weintraub at ng 
kanyang asistant na si Maj. Joe Fletaer sa bayan ng 
Mamburao, Oriental Mindoro. 

Dumating noong Mayo 30 ang dalawang 
kinatawan sa paliparan ng Mamburao sakay ng 
isang eroplanong C-12. Agad na iniutos ng mga 
nakatataas na upisyal ng PNP na bigyan sila 
ng oryentasyon sa sitwasyon ng “katiwasayan 
at kaayusan” sa eryang saklaw ng pulisya roon. 
Gayundin, iniutos sa pulisya rito na bigyan 
ang dalawa ng lahat ng kinakailangang tulong- 


transportasyon at serbisyong panseguridad. 


Para maipakita sa mga bisitang upisyal ng US 
Army, kasabay na iniutos din sa mga pulis ang 
sumusunod: 


1. pagpapalawak ng  lambat-paniktik sa 
pamamagitan ng Barangay Information Network 
at pagtatalaga ng kahit dalawang ahente sa 
sumusunod na lugar: eryang kinikilusan ng Bagong 
Hukbong Bayan, sa paligid ng istasyon ng pulisya 
ng munisipalidad at ng Provincial Mobile Group 
(PMG) at sa lahat ng kalyeng pambansa, prubinsyal 
at munisipal, at 


2. paglulunsad ng edukasyon at oryentasyong 
pangseguridad sa hanay ng mga pulis. 

igiit ang pagpaparusa kina Estrada, 
mga Marcos at iba pang may mabibigat 


na kasalanan sa bayan! 


Marcos at Estrada at iba pang may mabibigat 

na pananagutan sa bayan, walang 
nakikitang malinaw na batayan ang 
mamamayan upang magtiwala sa umi- 
iral na reaksyunaryong sistema ng hus- 
tisya sa bansa. Sa katagalan, lumalawak 
at tumitimo sa isip ng mamamayan 
ang pagdududa sa kakayahan ng reak- 
syunaryong sistema na kamtin ang kataru- 
ngan para sa mamamayan, laluna sa 
ganitong mga kaso kung saan ang mga 
nasasakdal ay ang pinakamalalakas sa 


S a tinatakbo ngayon ng mga kaso laban sa mga 


hanay ng mga naghaharing uri. 


LABINLIMANG TAON NA ANG NAKARARAAN MULA 
nang mapatalsik ang diktadurang Marcos. 
Dumagundong sa unang pag-aalsang masa 


sa EDSA ang walang pasubaling 
husga ng mamamayan at ng 
kasaysayan na responsable ang 
mga Marcos sa napakaraming 
karumal-dumal na pasistang krimen 
at walang-pakundangang panda- 
rambong sa kabang-bayan. Subalit 
wala pa ni isa sa mga Marcos 
at sa kanilang mga galamay ang 
naparusahan ng reaksyunaryong 
estado para sa naturang mga krimen. 
Pinahihintulutan pa nga ng reaksyu- 
naryong sistema ng hustisya na 
mamayagpag at makapanumbalik 
sa poder ang mga Marcos at mga 
kroni nila. 

Liban sa ilang nakumpiskang 
pag-aari ng mga Marcos at mga 
kroni nila, ang kalakhan ng kanilang 

nakaw na yaman ay ligtas na nai- 
tatago sa mga bangko sa labas ng 
bansa at sa mga dummy corpo- 
ration. Tinatayang nagkakahalaga 
ito nang mahigit 513 bilyon. Wala 
ni kusing nito ang napasakamay ng 
mamamayan. 

Sa kabilang banda, patuloy na 
pinagkakaitan ng katarungan ang 
milyun-milyong mamamayang 
naging biktima ng pasistang kara- 


hasan at pang-aapi sa ilalim ng 
diktadura. Hindi naipapatupad kahit 
ang simpleng indemnipikasyong 
naipanalo na sa kasong paglabag 
ng mga Marcos sa mga karapatang- 
tao, na isinampa sa isang korte 
sa Hawaii ng may 10,000 naging 
bilanggong pulitikal sa panahon ng 
diktadura. á 


SA TINATAKBO NGAYON NG PAGLILITIS 
kina Estrada, hindi malayong mang- 
yaring makapanumbalik din sila sa 
kapangyarihan. 

Ginagawa ng mga Estrada ang 
lahat upang pahinain at bagbagin 
sa anumang paraan ang pag-uusig 
sa kanila. Sinasamantala ng mga 
abugado nila ang bawat butas at 
puwang na pinahihintulot ng reak- 
syunaryong batas at sistema ng 
hustisya upang mailusot sila. 

Hindi pa nagsisimula ang 
mismong paglilitis, di bababa sa 
68 panukala na ang inihain ng 
mga abugado ni Estrada tungkol 
sa samutsaring bagay, at habang 


13 


tumatagal ay dinaragdagan pa nila ito. Sa dami 
na ng mga panukalang itinambak nila, epektibong 
nababahura ang korte at nababarahan ang pag-usad ng 
paglilitis. 

Isang signipikanteng naipanalo nilang mosyon 
ay ang di pagpayag ng Korte Suprema na gamiting 
ebidensya sa kasong pandarambong ang mga libro de 
bangko ni Estrada, dahil umano sa Bank Secrecy Law 
o batas para panatilihing sekreto ang mga libro de 
bangko. Lubhang kakatwa na ngayo'y ang laman nito 
at pati na ang iba pang libro de bangko nina Estrada 
na nalantad na sa mamamayan at nagamit na noong 
impeachment trial ay hindi na muli maaaring gamiting 
ebidensya sa kasong pandarambong, samantalang pare- 
hong kaso lamang itong ipinasa sa Sandiganbayan ng 
naudlot na impeachment court. 

Gayundin, nitong ikatlong linggo ng Hulyo, 
iniutos ng Sandiganbayan sa mga tagausig na limi- 
tahan ang saklaw ng listahan ng mga korporasyong 
pagmamay-ari ng mga Estrada sa mga dati nang 
nakasaad sa demanda. Sa gayon, mapipigilan ang 
Ombudsman na ipasok bilang ebidensya ang iligal na 
pamumuhunan ng mga Estrada sa mahigit 60 pang 
kumpanya. 

Ang gayong mga buktot na desisyon ng Korte 
Suprema at Sandiganbayan ay magkukubli sa mga 
katiwalian at nakaw na yaman ng mga Estrada. 
Malaking dagok ang mga ito sa makatarungang 
paglilitis ng kasong pandarambong laban sa kanila. 

Layunin din ng taktika ng mga Estrada na 
kaladkarin ang kaso hangga't kakayanin sa pag-asang 
makapanumbalik sila sa poder pagsapit ng eleksyong 
2004, o kaya'y makaagaw ng kapangyarihan sa 
pamamagitan ng ekstraligal na pamamaraan tulad 
ng kudeta o kaguluhang tipong-“EDSA 3” bago 
pa man sumapit ang 2004. Sa bawat pagkakatao'y 
pinagmumukha rin nilang “api” at “martir” sina Estrada 
upang maakit ang simpatya ng mga loyalista nila at 
ng iba pang mamamayan, at magamit uli ang mga 
ito na pambala sa kanyon sa anumang maikakasang 
panibagong pakanang destabilisasyon. 


HarLos 30 TAON DING ANG INUTIL NA REAKSYUNARYONG 
sistema ng hustisya sa bansa ay pinaikutan ng pasistang 
demonyo, warlord at tiwaling pulitikong si dating 
Col. Rodolfo Aguinaldo. Nitong Hunyo, sa wakas 

Kinakailangang igiit ng mga progresibo 
at demokratikong pwersa at ng mama- 
mayan ang paniningil ng hustisya sa 
kaso ng mga Marcos, 

Estrada at iba pang mga may mabibigat 
na pananagutan sa mamamayan. 


ay rebolusyonaryong kilusan na ang naggawad ng 
katarungan sa marami niyang utang na dugo. Sa 
mas marami pang kaso, laluna sa kanayunan, tanging 
ang rebolusyonaryong kilusan ang nakatugon sa mga 
hinaing ng mamamayan para sa katarungan. 

Bagamat tampok ang kanilang mga kaso, hindi 
lamang ang mabagal na pag-usad at alanganing 
tinatakbo ng mga kaso nina Marcos at Estrada at iba 
pang may mabibigat na pagkakasala sa taumbayan 
ang palatandaan ng pagiging bulok, inutil at maka- 
elitista ng sistema ng hustisyang umiiral sa bansa. Ito 
ay araw-araw na napatutunayan ng mamamayan sa 
sarili nilang karanasan. Halos hindi mapakinabangan 
ng mamamayan ang mga reaksyunaryong korte para 
maipagtanggol at maitaguyod ang kanilang mga interes. 
Mapagpasya ang kontrol ng mga mapagsamantala at 
mapang-aping uri sa mga reaksyunaryong korte at 
sa kabuuang sistema ng pamamalakad sa hustisya sa 
bansa at nagagamit nila ang mga ito upang higit pang 
pagsamantalahan, supilin at apihin ang mga karaniwang 
mamamayan, laluna ang mga dukhang walang pang- 
gastos para makapaghabol ng katarungan. 

Kinakailangang igiit ng mga progresibo at demo- 
kratikong pwersa at ng mamamayan ang paniningil ng 
hustisya sa kaso ng mga Marcos, Estrada at iba pang 
mga may mabibigat na pananagutan sa mamamayan. 
Kailangan din itong gawin para makamtan ang 
anumang kahit bahagya at pansamantalang bagay na 
ikasusulong ng interes ng mamamayan. 

Kasabay nito, kailangan ding mabatid na mapag- 
pasyang mareresolbahan lamang ang usapin ng pagka- 
kamit ng katarungan sa bansa sa pamamagitan ng 
pagwawagi ng demokratikong rebolusyon ng bayan, 
sa pagpapawi sa luma't bulok na sistema at paglalagay 
ng isang bago't rebolusyonaryong sistema ng hustisya 
sa kamay ng mga rebolusyonaryong pwersa at 
mamamayan. 

Patuloy na lumalala ang sistema 
ng edukasyon sa ilalim ng rehimeng 
US-Macapagal-Arroyo 


kabataan at estudyante sa pagpapatalsik sa tiwali at anti- 

mamamayang si Estrada, wala pa ring positibong hakbang 
sa mga hinaing nila ang kasalukuyang administrasyon. Walang 
ibang pagbabago sa kalagayan ng mga estudyante sa ilalim ng 
rehimeng US-Macapagal-Arroyo kundi ang mas pagbigat pa ng 
patung-patong na mga pahirap sa kanila. 


N nim na buwan matapos lumahok ang puu-puong libong 


Sa harap ng pagtaas ng presyo 
ng mga produktong petrolyo, mga 
pangunahing bilihin, tubig at iba 
pang gastusin ng mga pamilya, mas 
nadagdagan ang pasanin ng mga 
estudyante at kanilang mga magu- 
lang. Nitong pasukan, lampas sa 400 
pribadong kolehiyo at unibersidad 
sa buong bansa ang nagtaas ng 
matrikula. Sa Mindanao, humigit- 
kumulang 26 na pampublikong kole- 
hiyo at unibersidad ang nagtaas ng 
mga bayarin nang abereyds na 15%. 

Noong Mayo 23, inaprubahan 
ng Board of Regents ng University 
of the Philippines (UP) ang pagta- 
taas ng matrikula at ibang bayarin 
sa UP Manila, UP College Baguio, 
UP Visayas at 20 sa 25 kolehiyo sa 
UP Diliman. Labintatlong kolehiyo 
sa UP Diliman ang nagtaas ng 
graduate tuition fees mula P300 
tungong P500 bawat yunit, apat 
na kolehiyo mula P300 tungong 
P600 at isang kolehiyo mula P300 
tungong P700. Ang mga kursong 
may laboratoryo sa College of 
Science na P300 kada yunit noong 
1997 ay umaabot na sa P1,500 
ngayon ang singil. 

Sa Baguio City, may mga 
kolehiyo at unibersidad na nagtaas 
ng matrikula at ibang bayarin nang 
5-100. Maraming estudyante mula 
sa pribadong eskwelahang elemen- 
tarya sa lunsod na ito ang lumipat 
sa mga pampublikong paaralan ng 
syudad dahil sa pagtaas ng mga 
bayarin. 

Ang mga pagtaas ng mga 
bayarin sa eskwela ay dulot pa 
rin ng Education Act of 1982 
na pinananatili ng kasalukuyang 
rehimen. Sa batas na ito, wala 
nang restriksyon sa pagtataas ng 
matrikula. Nagdulot ito ng 2,000% 
pagtaas sa matrikula mula nang 
isinabatas ito ng diktador na si 
Marcos. Sa kabila ng mga pahirap 
na dala ng mataas na presyo ng 
edukasyon, tanging ang pagpipirmi 
sa 15% maksimum na pwedeng 
itaas ng matrikula ng mga estu- 
dyante sa unang taon nila sa 
kolehiyo ang paulit-ulit na ipina- 
panukala sa Kongreso. 


Ar mismo sa mga pahayag 
g mga upisyal ng Department 
of Education, Culture and Sports 


(DECS), kulang 
ng 16,214 siltd- 
aralan, 142 mil- 
yong libro at 29,000 
guro. Sa kabila 
nito, mas ang pag- 
papalobo ng badyet 
ng Armed Forces of 
the Philippines (AFP) 
ang binigyang-pansin ng rehimen. 
Nitong Hulyo, sa anibersaryo ng 
AFP, ipinahayag ni Macapagal- 
Arroyo ang pagbibigay ng P10 
bilyon dito para sa “modernisasyon” 
nito. Ang pagbabayad ng utang 
panlabas at korapsyon ang iba pang 
malalaking lumalamon sa badyet 
ng reaksyunaryong gubyerno. 
Noong 1997, naglaan ang reak- 
syunaryong gubyerno ng P12 bilyon 
mula sa utang sa World Bank para 
sa pagpapagawa ng 2,000 silid- 

aralan bawat taon. Subalit noong 1998, 
dalawa lamang ang naipagawa mula rito 
at 200 lamang sa unang hati ng taong 
kasalukuyan. 


oong Enero 23, kauupo pa lamang ni 

Macapagal-Arroyo sa poder, nagpa- 
hayag ng apat na kahilingan ang mga 
estudyante, sa pamamagitan ng National 
Union of Students of the Philippines. 
Ang mga ito ay ang 1) pagtigil sa pag- 
taas ng matrikula, 2) pagtaguyod sa 
mga demokratikong karapatan ng mga 
estudyante, 3) pagdagdag sa subsidyo 
ng edukasyon, at 4) walang kundisyong 
pagpapalaya sa mga estudyanteng bilang- 
gong pulitikal. Wala pang tugon ang 
rehimen sa mga ito. 

Sa panibagong pagtaas ng mga bayarin 
sa eskwela at sa kakulangan ng subsidyo 
ng pamahalaan, inulan ng mga batikos, 
pagtutol at protesta ang rehimeng US- 
Macapagal-Arroyo. Pabalbal itong sinagot 
ng Commission on Higher Education sa 
pagsabing kung nais ng mga estudyante 
ng may kalidad na edukasyon, kailangan 
nila itong bayaran. 


AN ng alyansa ang mga mag-aaral 
na tinawag nilang Education for All 
(Edukasyon para sa Lahat). Nitong Hulyo 
23, sa State of the Nation Address ni 
Macapagal-Arroyo, lumahok sa malawak 
na protesta sa Kongreso ang mga estu- 
dyante upang muling igiit ang kanilang 
mga kahilingan. 

Malaon na ang laban ng mga 
estudyante sa bulok na sistema ng 
edukasyon. Kapalit ng komersyalisado, 
pyudal, maka-imperyalista at elitistang 
edukasyon, ipinaglalaban nila ang libre, 
siyentipiko, makabayan at makamasang 
edukasyon. Habang walang batayang 
pagbabago sa sistema ng ating lipunan, 
mananatiling api ang kabataan at siil ang 
kanilang karapatan sa edukasyon. 


16 


Kabataan at estudyante laban sa ROTC 


Pagkakaisa laban 
sa dagdag-pasanin, 
bulok at maanomalyang 


agtutol at sumiklab nitong Hulyo ang mga protesta ng 

mga estudyante laban sa Reserve Officers Training Corps 

(ROTC). Ipinanawagan nilang ibasura ang bulok, maanomalya, 
dagdag-pasanin at pasistang programang ito. 

Ang ROTC ay apat na semestre o dalawang taong lingguhang 
sapilitang “pagsasanay-militar” ng kalalakihang estudyante sa 
kolehiyo. Nakapaloob ito sa kurikulum ng kanilang mga kurso at 
rekisito ito sa kanilang pagtatapos. 

Taong 1922 nang umpisahang ipatupad ng US ang ROTC 
bilang opsyonal na pagsasanay-militar sa University of the 
Philippines. Noong 1939, sa pamamagitan ng isang executive 
order, ginawang sapilitan ni Manuel L. Quezon ang pagsasanay 
na ito para sa lahat ng kalalakihan. 

Mula't mula, hindi para sa interes ng sambayanang Pilipino ang 
layunin ng ROTC.. Nakapaloob ito sa pinakaunang batas na ipinasa 
ng gubyernong Commonwealth sa bansa, ang Commonwealth Act 
No. 1 (National Defense Act). Binuo ito ng US bilang paghahanda 
sa banta ng Ikalawang Digmaang Pandaigdig. Hangad ng US 
na gamiting pambala sa kanyon ang mga kabataang Pilipino sa 
napipinto noong inter-imperyalistang gera. 


BOO sa panunungkulan ni Macapagal-Arroyo ang mga 

Pasistang makinarya, batbat ng korapsyon 

Sarisaring reklamo ang inirerehistro ng mga 
estudyante at kanilang mga magulang laban sa 
ROTC. 

Talamak ang korapsyon sa loob nito. Ginagawa 
itong palabigasan ng maraming mga kumandante at 
mga upisyal militar. Kadalasan, ang uniporme at iba 
pang kagamitan sa ROTC ay ibinebenta nang mas 
mahal kaysa dapat na halaga nito. May mga kaso ring 
sapilitang pinabibilhan ng meryenda ang mga kadete 
sa panahon ng mga pagsasanay . 

May mga upisyal ding nagkakamal ng malaking 
halaga sa pagpapabayad sa mga gustong lumusot sa 
kurso o sa mga hindi kayang magsanay, katulad ng 
mga may kapansanan. May mga kaso na para ipwera 
na sa pagsasanay ang mga may kapansanan, sinisingil 
sila ng hanggang ilang libong piso. 

Lalong kinukuba ng mga gastusin sa ROTC ang 
mga magulang ng mga mag-aaral na kumukuha nito. 
Sa harap ng pataas nang pataas na halaga ng mga 


Kailangang ituluy- 
tuloy ng mga 
estudyante ang 
paglaban dito upang 
mabawasan ang 
mga pahirap ng 
estado sa kanila at 
kanilang mga 
magulang. Kasabay 
ito ng laban sa iba 
pang mga pahirap 
tulad ng walang-tigil 
na pagtaas ng 
matrikula at ibang 
bayarin na 
repleksyon lamang 
ng mas malawak na 
pagpapahirap ng 
bulok na sistemang 
kinakalinga ng bawat 
rehimen. 

bayarin sa eskwela, 
dagdag pang pasanin 
ang pinalobong mga 
gastusin sa ROTC. 
Ang pagpapanatili 
sa ROTC ay nagmimi- 
litarisa sa mga eskwe- 
lahan. Nagbubunsod 
ito ng pasistang kul- 
tura. Noong Marso 16 
ng taong kasalukuyan, 
dinukot ng mga upis- 
yal ng ROTC si Mark 
Welson Chua, 19 
anyos na estudyante 
ng University of Sto. 
Tomas (UST). Natag- 
puan ang bangkay 
niyang lumulutang sa 
Ilog Pasig. Si Chua, 
isa ring upisyal ng 
ROTC, ay nagsiwalat 
ng mga anomalya nito. 
Ipinapakita ng brutal 
na pagpatay sa kanya 
kung gaano katindi ang 


pasismo at sindikato sa ROTC. 

Sa pamamagitan ng batas, ginawang ekstensyon 
ng pasistang makinarya ng reaksyunaryong militar 
ang kalalakihang sapilitang pinagsanay sa ROTC. 
Ginagamit ng reaksyunaryong sandatahan ang reser- 
bang kwerpong ito sa paniniktik sa mga progresibong 
organisasyon ng mga estudyante sa mga paaralan. 


SA HARAP NG MALAWAKANG PROTESTA NG MGA KADETE 
ng ROTC at ng iba pang sumusuporta sa kanila, 
nagmamatigas ang AFP na panatilihin ang bulok at 
maanomalyang programang ito. Iginigiit nitong kailangan 
ang ROTC upang sanayin daw ang kabataan sa pagta- 
tanggol sa bansa. Kailangan lamang umanong magkaroon 
ng mga reporma sa kurso. Sa katunayan, ihinahanap na 
lamang nila ng katwiran ang pagpapatuloy nito. 

Nagpapakalat din ng anti-komunistang panirang 
propaganda ang AFP laban sa mga organisasyon 
ng mga estudyante na mariing tumututol sa ROTC. 
Ang kupas nang taktikang ito ng reaksyunaryong 
sandatahan ay isinasagawa upang takutin ang iba pang 
mag-aaral at kanilang mga magulang laban sa mga 
protesta. May mga kaso rin ng pananakit at harasment 
sa mga kadeteng lumalahok sa mga pagkilos. 


Sama-samang pagkilos 

Nagpahayag ang mga estudyante na tuluy-tuloy 
nilang isusulong ang nasimulang laban hanggang sa 
tuluyang maibasura ang ROTC. 

Pormal nilang binuo ang kanilang pagkakaisa sa 
isang alyansa, ang Abolish! (Network for the Abolition 
of ROTC). Binubuo ito ng mga organisasyong 
Anakbayan, League of Filipino Students, Student 
Christian Movement of the Philippines, National Union 
of Students of the Philippines, College Editors Guild 
of the Philippines at mga konseho at publikasyon ng 
mga estudyante. Inilunsad ng Abolish! nitong Hulyo 9 
ang kampanya para mangalap ng isang milyong lagda 
laban sa ROTC na iniharap nila kay Gloria Macapagal- 
Arroyo sa State of the Nation Address (SONA) nito sa 
pagbubukas ng Kongreso nitong Hulyo 23. 

Nagsagawa ang mga kadete at mga tagasuporta 
nila ng sunud-sunod na walkout, mga barikada at mga 
piket sa iba't ibang panig ng bansa. 

Nitong Hulyo 1, libong estudyante sa Metro 
Manila ang nag-walkout sa treyning at nagmartsa » 

MGA BALITA NG PAKIKIBAKA 


1 SARHENTO, 2 CAFGU PATAY 
SA PANANAMBANG SA COMPOSTELA VALLEY 


Isang sarhento ng Philippine Army at dalawang 
elemento ng Citizens” Armed Forces Geographical Unit ang 
napatay nang ambusin sila ng mga Pulang mandirigma sa 
Barangay Anibungan, Maco, Compostela Valley nitong Hulyo 
14. Ang mga inambus ay kabilang sa isang composite team 
ng 60!" IB. Nagsasagawa sila ng combat patrol nang sila'y 
tambangan. 


1 SUNDALO PATAY SA AMBUS NG BHB SA AGUSAN DEL SUR 


Isang sundalo ang napatay at dalawa pa ang nasugatan matapos 
silang tambangan ng mga gerilya ng Bagong Hukbong Bayan 
(BHB) sa Barangay Kinambukagyang, San Luis, Agusan del Sur 
nitong Hulyo 18. Ang mga inambus na sundalo ay kabilang sa 
36" IB ng Philippine Army na itinalaga upang proteksyunan ang 
Tecland Inc., na balak magtayo ng plantasyon ng Acacia mangium 
sa lugar, sa kabila ng pagtutol ng mga katutubong Banwaon. Ang 
gubat na hahawanin para sa plantasyon ng Tecland Inc. ay kabi- 
lang sa lupang ninuno ng mga Banwaon. 


MGA OPERASYONG PAGPARUSA, 
INILUNSAD SA CAMARINES NORTE 
AT BATANGAS 


Pinarusahan ng BHB ang Smart Commu- 
nications Inc. sa pamamagitan ng pagpapa- 
sabog sa cell site nito sa Cabangbang, Daet, 
Camarines Norte nitong Hulyo 25. 

Bago nito, pinarusahan din ng BHB 
ang JG Summit Petro Chemicals sa 
pamamagitan ng pagsunog nitong Hulyo 
6 sa dalawang bus na air-conditioned 
na pagmamay-ari ng kumpanya. Ang 
pamamarusa ay isinagawa sa Barangay 
Sinloc, Batangas City. Pinababa muna at 
pinalayo ng mga Pulang mandirigma ang 
mga pasahero bago buhusan ng gasolina 
ang mga bus at silaban. 

Pinarusahan ang dalawang kumpanya 
dahil sa hindi nila pagtalima sa patakaran 
ng rebolusyonaryong kilusan hinggil sa 
pagbubuwis. 


4 sa Mendiola. Daan-daang kadete ng UST ang 
nagboykot sa treyning sa gitna ng mahigpit na 
seguridad. Nagsunog sila ng isang pares ng uniporme 
ng ROTC bilang simbolo ng kanilang protesta. 

Nitong Hulyo 8, umabot sa 400 kadete ang nag- 
walkout sa Ateneo de Davao. Sa UP College Baguio 
naman, 130 kadete ang nag-walkout nitong Hulyo 14. 
Nagmartsa sila sa Session Road at hinikayat ang mga 
kadete ng iba pang eskwelahan sa lunsod na sumama 
sa protesta. 

Nitong Hulyo 15, libo-libong estudyante sa Metro 
Manila ang muling lumahok sa magkakasabay na kilos- 
protesta. Umabot sa 7,000 estudyante ang nagbarikada 
sa University of the [East-Caloocan, Adamson 
University, Arellano University at Technological 
University of the Philippines. Sa Far Eastern University, 
500 kadete ang nagpiket. Sa Tacloban City naman, 
kasama ang mga mag-aaral ng UP-Tacloban at Leyte 
State University, 200 kadete ang nag-walkout sa 
kanilang pagsasanay sa Leyte Institute of Technology. 

Umabot sa 300 ang nag-walkout sa UP Los Baños 

nitong Hulyo 21. Sa bisperas ng SONA ni Macapagal- 
Arroyo, daan-daang mag-aaral ang muling lumahok sa 
mga boykot. Sa halip na pag-alis lamang sa kanilang 
mga training field, sama-sama silang naglinis ng mga 
kalsada ng España, Bonifacio Circle sa Caloocan at 
Commonwealth Avenue ng Quezon City upang ipakita 
na may ibang makabuluhang bagay kaysa ROTC. 
Sa Mindanao naman, lumahok sa walkout ang mga 
estudyante ng University of Mindanao, Ateneo de Davao 
University, University of Southeastern Philippines, Holy 
Cross of Davao College at San Pedro College. 

Isang napakagandang bagay ang pagkakaisa ng 
mga estudyate sa buong kapuluan laban sa dagdag- 
pahirap na ROTC. Kailangang ituluy-tuloy ng mga 
estudyante ang paglaban dito upang mabawasan ang 
mga pahirap ng estado sa kanila at kanilang mga 
magulang. Kasabay ito ng laban sa iba pang mga 
pahirap tulad ng walang-tigil na pagtaas ng matrikula 
at ibang bayarin na repleksyon lamang ng mas 
malawak na pagpapahirap ng bulok na sistemang 
kinakalinga ng bawat rehimen. 

MGA BALITA NG PAKIKIBAKA 


PAGPAPATALSIK SA ABUSADONG YUNIT MILITAR, 
IGINIIT NG MGA AETA SA PAMPANGA 


Makailang ulit na nagpiket sa 
kapitolyo ng Pampanga nitong 
unang dalawang linggo ng Hulyo 
ang mga katutubong Aeta upang 
igiit ang pagpapatalsik sa kanilang 
barangay ng abusadong 24" IB. Sa 
pangunguna ng Central Luzon Aeta 
Association, kinundena ng mga 
taga-Barangay Nabuklod sa Flori- 


dablanca ang pagdukot ng militar 
sa dalawang lider ng komunidad 
na sina Barangay Kapitan Angel 
Binuran at Nelson Mallari, isang 
konsehal ng barangay. Nawala ang 
dalawang lider noong huling bahagi 
ng Hunyo. 

Inireklamo rin ng mga katutubo 
ang patuloy na panghaharas, pang- 


hahalughog, paglalasing, pagpapa- 
putok ng baril at pambabastos sa 
kababaihan ng mga sundalo. Ang 
Barangay Nabuklod, na nasa hang- 
ganan ng Pampanga, Bataan at Zam- 
bales ay paulit-ulit nang tinatarget 
ng mga operasyong militar ng 
24* IB mula pa noong Disyembre 
1999, 


PULONG NG GROUP OF 8 BINATIKOS NG MALALAKING PROTESTA 


Binatikos ng may 200,000 demonstrador ang 
pulong ng Group of 8 (G8) na ginanap nitong Hulyo 
21-22 sa Genoa, Italy. Ang G8 ay grupo ng walong 
pinakamakapangyarihang imperyalistang bansa sa 
mundo. Kabilang dito ang US, Germany, Japan, 
Canada, France, United Kingdom, Italy at Russia. 

Ang protesta sa Genoa ay pinakahuli sa serye 
ng malalaking raling inilunsad laban sa mga 
pagpupulong ng mga imperyalistang gubyerno at 
mga ahensya sa iba't ibang dako ng mundo sa mga 
nakaraang taon. Nilalabanan ng mga demonstrasyon 
ang itinataguyod nilang adyenda ng imperyalistang 
“elobalisasyon” at ang idinudulot nitong dagdag na 
pahirap para sa mga mamamayan ng daigdig. 

Brutal na sinalakay ng mga pulis ang rali. Isang 
demonstrador, ang 23-taong-gulang na si Carlo 
Giuliani, ang namatay nang barilin siya ng pulis. 
Mahigit 230 ang nasugatan sa madugong pag-atake. 
Umabot sa 280 katao ang inaresto. 

Kinaumagahan, sinalakay din ng pulis ang isang 
eskwelahan na nagsilbing himpilan ng Genoa Social 
Forum, isang masaklaw na organisasyong kinapapa- 
looban ng mga grupo mula sa iba't ibang bansa na 
lumahok sa protesta. Siyamnapu't dalawa ang inaresto 
sa reyd. Ayon sa mga hinuli, sila'y pinadapa sa sahig 
at saka binatuta, pinagsisipa at pinagbubugbog. 

Puu-puong libo ang nagrali nitong Hulyo 24 sa 


Rome, Genoa, Florence, Bologna, Palermo at iba pang 
syudad sa Italy upang kundenahin ang karahasan ng 
pulis. Umabot sa 40,000 ang nagprotesta sa Rome. Sa 
Genoa mismo, umabot ito sa 10,000 katao. 

Sa Athens, Greece, may 800 demonstrador 
ang nagrali sa tapat ng embahada ng Italy para 
kundenahin ang pagkakapaslang kay Giuliani. Isang 
demonstrador ang nasugatan at tatlo ang inaresto 
nang makipagsagupaan ang mga pulis sa isang 
hanay ng mga nagrarali. 

Kinundena sa mga raling ito ang naiulat na 
pananakit at pagkakait ng mga karampatang proseso sa 
mga inaresto sa rali at eskwelahan. Ayon sa mga ulat, 
ang mga inaresto ay hindi pinayagang kumonsulta 
sa kanilang mga abugado o makita ng kanilang mga 
kamag-anak. Ang mga banyagang kabilang sa mga 
inaresto ay pinagbawalan ding makipagkita sa mga 
upisyal ng kanilang mga embahada. 

Limandaang katao naman ang nakimartsa sa 
Genoa nang dalhin sa sementeryo ang mga labi ni 
Giuliani at umabot sa 1,000 ang dumalo sa kanyang 
libing. 

Dahil sa matinding protesta, napilitan ang 
pulisya ng Italy na pakawalan nang walang sakdal 
ang karamihan sa mga hinuli. Naobliga rin ang 
maka-Kanang gubyerno ng Italy na iutos ang pag- 
iimbestiga sa pulis na pumatay kay Giuliani. 

3 MGA BALITA NG PAKIKIBAKA 
K3 
i pa n MGA KILOS-PROTESTA INILUNSAD KAUGNAY NG SONA NI MACAPAGAL-ARROYO 
f 
# i ‘> Umabot sa 20,000 loy na pagdami ng mga paglabag sahod ng mga manggagawa at 
£ =a katao mula sa mga samga karapatang-tao at umiigting iba pang kagyat na kaginhawaan 


militanteng organisasyon ang luma- 
hok sa mga kilos-protesta laban 
sa SONA o state of the nation 
address ni (Gloria Macapagal- 
Arroyo nitong Hulyo 23. Kabilang 
sa mga dumalo ang BAYAN, Bayan 
Muna, Kilusang Mayo Uno (KMU), 
Katipunan ng mga Magbubukid 
ng Pilipinas, Gabriela, Kadamay, 
Anakbayan, League of Filipino 
Students, Promotion of Church 
People's Rights, Kairos Philippines, 
Plunder Watch, Courage, Migrante, 
Health Alliance for Democracy, 
UP-Cure, Ugat Lahi, Kilusang 
Agham, League of Concerned Profes- 
sionals, Ecumenical Movement for 
Justice and Peace, ProGay, Youth 
Movement for Justice and Meaning- 
ful Change, mga kasapi ng dating 
Estrada Resign Movement at mga 
delegasyon mula sa Timog Kataga- 
lugan at Gitnang Luson. Naglunsad 
ng malawakang boykot ng ROTC 
ang Abolish! at iba pang mga 
organisasyon ng mga estudyante 
upang makadalo sa rali. 

Naglunsad rin ng mga rali sa 
mga lunsod ng Baguio, Angeles, 
Lucena, Bacolod, Dumaguete, Ilo- 
ilo, Cebu, Tagbilaran, Gen. Santos 
at Davao at sa lalawigan ng Aklan. 

Iginiit ng mga demonstrador 
ang paglilitis kay Estrada sa kasong 
pandarambong. Tinutulan nila ang 
mga patakaran ng imperyalistang 
“elobalisasyon”, deregulasyon at 
pribatisasyon na ipinagpapatuloy 
lamang ng rehimeng Macapagal- 
Arroyo. Binatikos din nila ang patu- 

na militarisasyon sa kanayunan 
sa ilalim ng bagong rehimen. At 
iginiit nila ang kagyat na mga 
kahilingan ng mamamayan tulad ng 
P125 across-the-board na pagtaas 
sa arawang sahod ng mga mang- 
gagawa. 

Isang “Gloria mula sa kahon” 
ang inihanda para sa rali ng Ugat 
Lahi, isang progresibong grupo sa 
sining. Unang iniluwal ng kahon 
ang effigy ni Macapagal-Arroyo 
na naglalarawan ng pagtatalima sa 
interes ng mga naghaharing uri, 
malalaking dayuhan at lokal na 
negosyante at militar. Iniluwal din 
ng kahon ang effigy ni Estrada 
na nagpapakita na kailangan pang 
igiit ang pag-uusig sa kanyang kaso 
ng pandarambong, isang buwaya 
na nagsisimbulo ng imperyalistang 
“globalisasyon” at pribatisasyong 
sakim sa tubo, isang buwitreng 
naglalarawan ng pagtatangging 
ibigay ang karagdagang P125 sa 


sa kabuhayan ng mamamayan, at 
isang asong ulol na naglalarawan 
ng patuloy na paglabag sa mga 
karapatang-tao at kawalan ng 
kapayapaan sa bansa. 

Pinasumpa ng mamamayan ang 
tatlong kinatawan ng Bayan Muna. 
Hindi na sila nakalahok sa pagbu- 
bukas ng Kongreso dahil sa mabagal 
na paglalabas ng desisyon ng 
COMELEC hinggil sa pagiging 
lehitimo ng mga grupong tumakbo 
sa halalang party list. Sa tinawag na 
“People's Proclamation”, si Satur 
Ocampo, na anak ng mga magsa- 
saka mula sa Sta. Rita, Pampanga, 
ay may hawak na palay bilang 
simbolo ng masang magbubukid. 
Si Crispin Beltran ng KMU ay 
may tangang maso bilang simbolo 
ng masang manggagawa. Si Liza 
Masa naman ng Gabriela ay may 
dalang kulay-ubeng bandila bilang 
simbolo ng kilusan sa pagpapalaya 
ng kababaihan. 


piblindex.htm. 


Ipinababatid ng Kawanihan sa Impormasyon ng Partido Komunista 
ng Pilipinas ang muling paglulunsad ng Ka Roger Online, ang 
Internet homepage ng kawanihan. 

Sa pamamagitan ng Ka Roger Online, layunin ng kawanihan na 
mabigyan ang mga kasapi ng Partido, rebolusyonaryo at demokratikong 
pwersa, organisasyon ng masmidya at taong-midya at ang publiko 
sa kalahatan ng mga balita mula sa rebolusyonaryong larangan. 
Pana-panahon din itong maglalabas ng mga pahayag, sanaysay at 
mga praymer na naglilinaw sa pagsusuri ng Partido sa mga pinaka- 
mahahalaga at maiinit na mga isyu sa bansa at daigdig. Ilalathala rin 
dito ang mga pangkalahatang direktiba ng pamumunuan ng Partido. 

Matatagpuan ang Ka Roger Online sa http://www.angbayan.org/ 

